**Vyhodnotenie ankety medzi obyvateľmi na Bernolákovej ulici – párne čísla**

Občianska rada Radvaň pripravila anketu pre obyvateľov Bernolákovej ulice na párnych číslach. V piatich bytových domoch je celkom 308 bytov s 900 obyvateľmi. Anketové lístky boli dodané do schránok všetkých bytov. Vyzbieraných a na OR Radvaň dodaných bolo celkom 16 anketových lístkov, čo predstavuje návratnosť len niečo cez 5%.

Z bytového domu č. 16-20 nebol dodaný ani jeden lístok, z bytového domu 22-28 bolo najviac dodaných lístkov – celkom 9, z bytového domu 30-38 jeden lístok, z bytového domu 40-48 – štyri lístky a z bytového domu 50-58 tiež 4 anketové lístky.

Anketa mala len tri otázky. Prvé dve boli zamerané na využitie vnútroblokov. Opýtali sme sa, čo by chceli mať obyvatelia z južnej strany domu a čo zo severnej. Výsledok:

|  |  |
| --- | --- |
| **vnútroblok** | **výsledok ankety** |
| I. bytové domy 50-58 a 40-48 | 66,66 % je za parkovanie a aj oddychovú zónu 33,33% len za zeleň  |
| II. bytové domy 40-48 a 30-38 | 71,4 % je za parkovanie a aj oddychovú zónu a 14,3% je len za zeleň a 14,3% len za parkovanie  |
| III. bytové domy 30-38 a 22-28 | 50,0 % je za parkovanie a aj oddychovú zónu a 50,0 % len za zeleň  |
| IV. bytové domy22-28 a 16-20 | 44,44 % je za parkovanie a aj oddychovú zónu, 44,44% je len za parkovanie a 11,1% len za oddychovú zónu a zeleň, ale nevyjadrili sa vôbec obyvatelia bytového domu 16-20  |

Tretia otázka bola zamerané na **riešenie parkovania**. V súčasnosti je medzi blokmi 250 parkovacích miest a výhľadová potreba je 360. Ľudia parkujú rôznym spôsobom i na zeleni a po okrajoch komunikácii, ba priamo aj v križovatkách. Takto na nelegálnych miestach parkuje v súčasnosti asi 30-50 aut.

**Výsledok ankety:**

**37,5% je rozšírenie počtu parkovacích miest** tak, aby na rodinu bolo 1 parkovacie miesto a aby všetky ďalšie autá v rodine a firemné autá boli umiestnené **v parkovacej garáži,** alebo na vyhradenom parkovisku mimo vnútroblokov,

**37,5% respondentov je za vybudovanie parkovacej garáže** v pešej dostupnosti a za zníženie počtu parkovacích miest vo vnútroblokoch a rozšírenie plôch pre zeleň a oddych,

**6,25 % je za parkovaciu garáž a ponechanie 1 parkovacieho miesta na 1 byt** vo vnútroblokoch,

**6,25% je za ponechanie súčasných parkovacích miest a vybudovanie parkovacej garáže**

**6,25% je za zriadenie rezidenčných stáni,** ale nerieši kam umiestniť ostatné vozidlá,

**6,25% je za rozšírenie parkovacích miest, ale nie na úkor zelene,** ale len zrušením ostrovčekov a lepším využitím jestvujúcich plôch parkovania vyznačením parkovacích miest a **za vybudovanie parkovacej garáže**

Zhrnutie:

Podľa výsledkov ankety až **93,75%** pripúšťa potrebu riešenia nedostatku parkovania prostredníctvom **vybudovania parkovacej garáže.**

**Záver:**

Výsledky ankety sú orientačné, nakoľko sa jej zúčastnilo len 5,2% účastníkov. Zároveň však poukazuje aj na veľkú rôznorodosť predstáv obyvateľov: Aby sa mohli urobiť objektívne závery bola by potrebná väčšia účasť obyvateľov.

OR Radvaň má záujem pokračovať vo verejnom plánovaní priestorov vnútroblokov. Aby to však prinieslo i svoje konkrétne riešenia je nevyhnutné, aby sa verejného plánovania zúčastnilo čo najviac obyvateľov.

V Banskej Bystrici 15.2.2018

Spracoval: Ing. arch. Peter Rusnák